Arnhemo Žemė

Arnhemo Žemė () – 97 000 km² teritorija Australijoje, Šiaurinėje Teritorijoje. Skalaujama Timoro, Arafuros jūrų bei Karpentarijos įlankos. Ilgis – 320 km, plotis – iki 460 km. Būdinga smiltainio plynaukštė, iškylanti iki 400 m aukščio, upių išraižyta į atlikuonis. Slėniuose auga drėgnieji tropiniai miškai, pavėjiniuose šlaituose – eukaliptų miškai ir savanos. Klimatas šiame regione tropinis musoninis, du sezonai. Temperatūra svyruoja nuo 15 iki 33 °C (priklausomai nuo sezono). Kasamas boksitas, urano rūda. Įsteigtas Kakadu nacionalinis parkas. Arnhemo Žemėje gyvena jolungų genties aborigenai, garsūs savo menu ir išlaikytomis tradicijomis.

Arnhemo Žemė pavadinta pagal olandų laivą „Arnhem”, tyrinėjusį Australijos šiaurinę pakrantę 1623 m.Arnhem Land, NT Place Names Register, Northern Territory Government. Nuoroda tikrinta 2025-08-13.

 Šaltiniai 

Kategorija:Australijos geografija
Kategorija:Šiaurės teritorija